Démonok

Démonokkal szinte mindenhol találkozhat az egyszerű utazó, ám legnagyobb sűrűségben, kissé ironikusan az Északi Királyság és az Egyház területén leledzenek.

**Populáció:** Kétmillió körül

## **Felépítés, biológia**

A démonok eredetükből fakadóan kifejezetten változatos külső jegyekkel bírnak. A legtöbbjük arányos vagy torz humanoid alkatú, az egészen emberszerűtől a szürreális gnómig. Igen gyakran viselnek kiálló testfüggelékeket, szarvakat, tündékhez hasonló vagy annál is hosszabb füleket, akár farkat vagy extra végtagokat, mint például a szárny. Külső jegyeik nagyban függenek attól, melyik bűnt testesítik meg, így a tudás és a csábdémonok egészen emberszerűek míg a háborúdémonok lehetnek bestiális keresztszülött kinézetűek is. Szaporodni nem képesek, mivel nem a szó hagyományos értelmében vett élőlények. A démonok egy speciális állapotban léteznek, amely a nagyon súlyos, úgynevezett égbekiáltó bűnnel meghaló értelmes fajok sajátja. Az ilyen státuszban távozó lelket a bűn a földhöz köti, így nem képes azt elhagyni, míg el nem távolítja azt. Erre a közhiedelemben több módszer is létezik, ám egyik sem bizonyított megoldás. Egyik teória szerint vagy megváltva, másik szerint befejezve lehet a bűnt eltávolítani a lélekről. Ez magába foglalja azt is, hogy nem képesek természetes úton meghalni, bár az éhségtől elbírhatatlanul szenvednek, a fáradtság pedig ugyanúgy hat rájuk. Habár fizikai testük pusztulása feloldja az állapotot, megszünteti az üdvözülés lehetőségét is, így a megölt démon csak is a negatív, szenvedéssel teli túlvilágra kerülhetnek feladatuk beteljesítése hiányában. A csábdémonok különlegessége, hogy megközelítőleg egy évszázad alatt képesek megváltoztatni kinézetüket, ez viszont relatív nyugalmat igényel az említett időre.

## **Átlagos természet**

Nevük egészen sokatmondó, de komplexebb karakterrel rendelkeznek, mint azt elsőre várnánk. Habár típusuk személyiségjegye erőteljes, így a csábdémonok buják és manipulálók, a tudásdémonok szorgalmasak és kíváncsiak stb. , a többi intelligens fajhoz hasonlóan egyedi karakterisztikával jellemezhetőek. Egyes démonok megkeseredettek és életuntak, mások önteltek, de akadnak köztük segítőkész vagy akár lelkiismeretes egyének is.

## **Vallás és szokások**

Valójában sétáló megnyilvánulásai az isteni erőnek és beavatkozásnak így vallásuk nem hiten, hanem tudáson alapul, ám éppen ezért háttérbe szorul. Noha vannak egészen mélyen vallásos démonok, a Teremtő létezése és tekintélye olyan magától értetődő tény számukra, hogy nem szentelnek neki külön figyelmet vagy kulturális teret. Szokásaik nem igazán vannak, mivel nincs örökösük, így örökített hagyományuk sem.

## **Elbírálás és megkülönböztetés**

Nagyban függ az adott démon hozzáállásától, de általánosságban mélyen lenézettek és kiutáltak a legtöbb faj körében, mivel egyértelműen és bizonyíthatóan bűnben születtek, amit még jelenleg is elítél az összes civilizáció. Esetenként előfordulhat a társadalomba integrálódott néhány egyed, illetve nem egy emberszerű, általában tudás vagy csábdémon jutott be az emberi királyságok rendszerébe manipulációval.

## **Társadalom**

Igen laza társadalmat alkotnak, melynek élén a szociális és katonai vezetőként is funkcionáló király áll. Alatta helyezkednek el a démon tábornokok, majd hadvezérek, illetve a gyér nemesi réteg legalját a hercegek alkotják. A hercegek mindig a hadvezérek számára leghasznosabb és hozzájuk leghűségesebb ok közül kerülnek ki, a hadvezéreket pedig erejük illetve harctéri sikereik emelik ebbe a pozícióba. A tábornokokat mindig a király választja és a démonok legerősebb vagy legbefolyásosabb tagjai. Az, hogy hogyan választják meg uralkodójukat, rejtély.

## **Diplomáciai álláspont és célok**

Mivel társadalmi berendezkedésük szinte csak jelképes így egységes politikai célokról nem beszélhetünk. A vezető réteg jelenlegi célja egy egységes rendszer stabilizálása és hatalmuk megerősítése, így igyekszenek a legalább semleges viszonyt megőrizni minden jelentős hatalmi renddel, több-kevesebb sikerrel.

## **Hadsereg**

Nagyrészt irreguláris, banderiális szerveződésű, ahol az egyes démon hadvezérek saját csapatai adják a hadsereg gerincét. Háborús időkben a király hatalma abszolút, döntései megkérdőjelezhetetlenek, ám az egyes csaták menetét a hadvezérek irányítják. Mivel bonyolult, precíz hadműveletek lebonyolítására ez a berendezkedés alkalmatlan, főképpen faji adottságaik jelentette előnyükre fektetik a hangsúlyt. Háború esetén hadba hívható ok száma körülbelül 400 ezer.

## **Démon típusok**

### **Háborúdémon**

- **Égbekiáltó bűn:** Vérszomj, kegyetlenség, szadizmus, tömeges vagy különösen kegyetlen gyilkosság

- **Külső jegyek:** Jellemzően robusztus, esetleg inas testalkatúak, sokszor bestiális végtagokkal vagy függelékekkel kiegészítve.

- **Jellemző személyiségjegyek:** Mindenképpen eltökéltek és határozottak, valamint igen gyakran ingerlékenyek, kegyetlenek vagy érzéketlenek.

### **Csábdémon**

- **Égbekiáltó bűn:** Mértéktelen szexuális étvágy, vérfertőző nemi kapcsolat, pedofília, nemi erőszak

- **Külső jegyek:** Rendkívül vonzóak az ellenkező nem számára, így szinte teljesen humanoid külleműek, ennek ellenére sokszor viselnek elegáns szarvakat vagy farkat. Az egyetlen faj, amely rendelkezhet gyermeki kinézettel is (főképp a succubusok).

- **Jellemző személyiségjegyek:** Mindig manipulatívak és saját érdekeiket tartják a legfontosabbnak, ezen felül jellemzően nagy a szexuális étvágyuk és a luxus iránti igényük.

### **Tudásdémon**

**- Égbekiáltó bűn:** Tiltott, sanctioval sújtott tudás birtoklása, emberi mágikus korlátok figyelmen kívül hagyása, nekromancia, bukott angyali erők önkényes használata

**- Külső jegyek:** Emberszerűek, általában sápadtabbak az egészséges bőrszíntől. Fizikumuk a hosszú, általános igények kielégítését mellőző tanuláshoz berendezkedett, szemük írisze általában irreális színű. Viselhetnek apró, nem kirívó szarvakat, farkat vagy szárnyakat, legtöbbször törékenyebbnek és vékonyabbnak tűnnek egy átlag embernél.

**- Jellemző személyiségjegyek:** Kielégíthetetlen tudásszomjuk miatt mindig kíváncsiak és számítóak, általában szeretik a logikai és egyéb szellemi kihívásokat. Gyakran manipulatívak és megalomániásak, és a szociopátia és misantrópia is közel áll hozzájuk.

### **Irigységdémon**

**- Égbekiáltó bűn:** Kleptománia, szent tárgyak haszonelvű eltulajdonítása, jóra való restség anyagi megfontolásból, irigységből elkövetett többszörös emberölés

**- Külső jegyek:** Tolvaj élethez alakítottak, hosszú, ruganyos izmokkal rendelkeznek és általában alacsonyak, viselhetnek egyensúlyozást segítő szárnyakat vagy farkat. Jobbára emberszerűek, ám előfordultak már alattomosabbnak hitt állatok jegyeit viselő irigységdémonok is (pl, róka, kígyó, varjú jegyek)

**- Jellemző személyiségjegyek:** Mérhetetlen bírvágy gyötri őket, képesek bármilyen jelentéktelen dolgot megkívánni. Emellett sokszor felelőtlenek, gyermetegek vagy gunyorosak, és szinte mind haszonleső.

### **Falánkságdémon**

**- Égbekiáltó bűn:** Kannibalizmus, Rendszeres élőállat fogyasztás

**- Külső jegyek:** A falánkságdémonok igen végletes megjelenésűek. Van olyan, amely csontsovány és az éhhalál szélén álló ember félhalott csonkjára emlékeztet, van amelyik testes és jóllakott vigyorral döcög. Gyakran irreális és torz külleműek, bőrük a szivárvány minden színét öltheti, igen gyakran valami természeti elemet utánoz.

**- Jellemző személyiségjegyek:** Kifejezetten lendületesek, főképp ha étkezésről van szó, gyakran izgágák és figyelmetlenek. Az éhségük sokáig tartó kielégítetlensége vadállati szintre tolja őket, ekkor egészen vadak és agresszívek.

### **Kevélységdémon**

**- Égbekiáltó bűn:** Gőgből elkövetett gyilkosság, Önkényű sanyargatás, Istenkáromló önteltség, Alapvető emberi erények elhanyagolása vagy kifordítása büszkeségből

**- Külső jegyek:** Maguknak mindig tetszetősek, így ahány démon annyiféle variáns. Legtöbbször emberhez hasonlóak, néha elegánsabb állati jegyekkel, tollakkal, színes pikkelyekkel vagy taralyakkal. Szárnyuk általában nincs.

**- Jellemző személyiségjegyek:** Irigységdémonokhoz hasonlóak, ám sokkal kevesebb energiát fordítanak a saját igényeik kielégítésére, viszont annál szívesebben panaszkodnak. Rendkívül nagy igényűek minden téren és nagyon lenézőek, emellett haragtartóak és könnyen sértődnek meg.